Na temelju članka 95. stavka 2. Zakona o komunalnom gospodarstvu ( “ Narodne novine“ br. 68/18, 110/18 i 32/20) i članka 30. Statuta Općine Vladislavci („Službeni glasnik“ Općine Vladislavci broj 03/13, 3/17 i 2/18), Općinsko vijeće Općine Vladislavci na svojoj 28. sjednici, održanoj dana 23. studenoga 2020. godine, donijelo je

**O D L U K U**

**o dopuni Odluke**

**o komunalnoj naknadi**

**Članak 1.**

Ovim izmjenama i dopunama Odluke o komunalnoj naknadi mijenja se i dopunjuje Odluka o komunalnoj naknadi („Službeni glasnik“ Općine Vladislavci broj 10/18 i 4/20).

**Članak 2.**

Članak 12. dopunjuje se i sada glasi:

1. „Od obveze plaćanja komunalne naknade potpuno će se osloboditi vlasnici ili korisnici nekretnina kako slijedi:
2. Općina Vladislavci u slučajevima u kojima bi kao vlasnik ili korisnik zgrada i građevinskog zemljišta bio neposredan obveznik plaćanja komunalne naknade,
3. trgovačka društva, javne ustanove i druge pravne osobe u vlasništvu Općine Vladislavci,
4. pravne osobe koje obavljaju vatrogasnu djelatnost i udruge u vatrogastvu,
5. pravne osobe koje obavljaju djelatnosti javnog predškolskog odgoja, a kojima je osnivač Općina Vladislavci,
6. Udruge koje u prostorima u vlasništvu Općine Vladislavci provode programe i aktivnosti od interesa za Općinu Vladislavci.

Članak 3.

Ostale odredbe Odluke o komunalnoj naknadi ostaju neizmijenjene.

Članak 4.

Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 363-03/18-01/05

URBROJ:2158/07-01-20-8

Vladislavci, 23. studeni 2020.

**Predsjednik**

**Općinskog vijeća**

Krunoslav Morović, v.r.